《今夕行 其一》
清代·汤鹏

今夕何夕秋风发，川水欲冰山见骨。老蝉啁啾著树乾，瘦蝶伶俜扑窗突。

秋风于汝意云何，嗟我与汝本殊科。墙上之蒿不可倚，茎枯叶脱无回波。

作者简介：（1801—1844）清湖南益阳人，字海秋。道光三年进士，授礼部主事，官至御史。勇于言事，以劾工部尚书宗室载铨，被黜。鸦片战争时，犹条上洋务三十事。在京师有狂名，所作诗文亦豪放如其人。有《浮丘子》、《海秋诗文集》，内容多涉军国利病大事。